Kuorsalo-Seura ry PÖYTÄKIRJA

Johtokunnan kokous 4/2023

Aika: 14.6.2023 klo 19.00

Paikka: Teams

Läsnä: Hanna Saarniaho, puh.joht., Anna Kiilavuori, siht., Tarja Herttuainen, Raimo Korjus, Anne Lempinen, Julius Rajasalo, Risto Tarvainen ja Johanna Taskinen

1§ Kokouksen avaus

 Puheenjohtaja avasi kokouksen klo 19.02.

2§ Edellisen kokouksen pöytäkirjan tarkistus

 Käytiin läpi edellisen kokouksen pöytäkirja, joka hyväksyttiin muutoksitta.

3§ Kesäjuhlaohjelma sekä tehtävien vastuuhenkilöt

 Ohjelma noudattaa perinteistä kaavaa. Kahvitarjoilu ja arpajaiset. WoxiWeikkojen avustuksella yhteislaulua. Kysellään jäsenistöltä ohjelmanumeroita. Juhlapuhujaksi on Tuomo Silentin kieltäydyttyä lupautunut Etelä-Kymenlaakson Kyläneuvoja Jouni Syrjänen. Aiheena alueen kylien kumppanuus ja verkostoituminen ja toiminnan kehittänen sekä yhteyksien luominen kotikunta Haminan toimijoihin (ks. myös 5§ Muut asiat). Pihalla tikanheittokisat ja lasten kilpailut. Iltapubi.

 Halukkaat voivat tuoda Metappiin näytteille ja myyntiin tekemiään tuotteita.

 Juhlien toteutuksen talkoisiin pyritään aktivoimaan saarelaisia. Eri tehtävät luetteloidaan ja niihin voi ilmoittautua. Risto Tarvainen laatii talkoista tehtävälistoineen tiedotteen. Myös kesätyöntekijä Mellulle annetaan tehtäviä.

 Vastuunjako:

 Edeltävän torstain siivoustalkoot klo 10 / Anne

 Perjantai-illan tilannekatsaus ja arpajaisjärjestelyt /Anna, Sari (varmennetaan) ja kesätyöntekijä

 Kahvituksen tarpeiden (pyydetään tuomaan omat mukit) ja iltapubin myytävien tuotteiden (nakit, sinappi, ketchup, sipulirouhe, makeiset) hankinta / Anne

 Pullapitkot ja arpajaisvoittokakku Aitolahdelta / Anna

 Kahvituksen toteutus / Anne, Johanna, Tarja, Anna

 Arpajaislipukkeiden ja kuittipaperin hankinta / Hanna

 Tikkataulujen ja muiden palkintojen hankinta / Julius

 Iltapubi / Hanna ja Julius, Marika, jos saaressa

 Sunnuntain jälkisiivous klo 11 / Hanna

 Lisäksi: Arvilommien sukujuhlien pubin myytävät hankkii Anne, pubista vastaavavt Maria ja ET

4§ Kesätyöntekijöiden tehtävät ja vastuuhenkilöt

 Molemmat kesätyöntekijät ovat saaressa viikolla 26, jolloin tehtävät ovat hautuumaalla (vanhojen hautojen puhdistus, hautakivien valokuvaus ja digitointi), vastuuhenkilönä Sari (varmennetaan).

 Mellu on yksin viikolla 27, työpäivät ti-la, ti ja ke hautuumaalla (tai polkureittien merkinnät) / Sari (varmennetaan), to-pe–la kesäjuhlien valmistelutyöt / to Anne, pe Anna, la kaikki

 Eskilin toinen viikko varmistuu myöhemmin. Silloin tehtävänä polkujen reittimerkkien kunnostus ja mahdollisten lisäviittojen teko / Johanna

5§ Muut asiat

 Terveiset lähikylien (Kuorsalo, Mäntlahti, Pyötsaari, Rakila ja Tammio) yhteistyökokouksesta 11.6.23 Mäntlahden Erämiesten metsästysmajalla. Kuorsaloa edustivat Raimo Korjus ja Anna Kiilavuori. Tammiosta ja Pyötsaaresta ei ollut edustajaa. Paikalla oli myös kyläneuvoja Jouni Syrjänen Kymenlaakson Kylät ry:stä, jonka hankkeeseen ”Älykästä kylätoimintaa ja uusia kumppanuuksia” kokous liittyi. Päätettiin perustaa neuvottelukunta, puheenjohtajana Matti Seppälä, Mäntlahti. Joka kylästä yksi edustaja ja kaksi varahenkilöä. Kuorsalo-Seuraa edustaa Raimo Korjus. Hänen ollessa estynyt sovitaan erikseen, kuka johtokunnan jäsenistä toimii varahenkilönä. Kokouksia on arviolta 6/vuosi. Tavoitteena on edistää kylien yhteisiä tarpeita (esim. kuljetuspalvelut saariin, Mäntlahden sataman käyttö, Mäntlahden jätepisteen toiminta, kunnan laiturien status) ja luoda yhteyksiä Haminan kaupungin toimijoihin. Neuvottelukunnan toiminta alkaa tänä kesänä mahdollisimman pian.

 Hautuumaaohjeet tulisi lähettää tiedoksi mäntlahtelaisille (välittyvät sitä kautta pyötsaarelaisille) ja tammiolaisille. Osoitteet ovat: jouko.sahala@gmail.com ja tammiosaari1@gmail.com. Heille myös tieto ohjeiden linkistä Kuorsalo.fi – sivuilla.

 Hautuumaaohjeet jakeluun myös Seuran jäsentiedotteena sähköpostilla. Omaisohje myös hautuumaan ilmoitustaululle (Risto Tarvainen hoitaa).

 Vanhan hautuumaakartan uusimisesta Läpkäytävän seinälle vastaa Risto Tarvainen.

 Galleria Korusalan taidenäyttely ja sen avajaiset ovat saaneet runsaasti kiitosta saarelaisilta. Puheenjohtaja Hanna Saarniahon puhetta on kehuttu ja se laitetaan myös Seuran sivuille.

 Nuoriso haluaa jälleen kokoontua talolle juhannusaattona. Tämä sallitaan ehdolla, että jäljet siivotaan ja ”ollaan ihmisiksi”. Julius Rajasalo on vastuuhenkilö.

 Risto Tarvainen teettää lisää avaimia johtokunnan käyttöön.

 Martanpäiväksi 26.7.23 suunnitellaan kirpputori/tavaranvaihto -tapahtumaa, tarjolla myös puolamämmiä. Vastuuhenkilönä Anne Lempinen.

 Linnapeli-ilta pyritään toteuttamaan heinäkuun loppupuolella. Vastuuhenkilönä Julius Rajasalo (välineet Kiilavuorella Mäkelänniemessä).

 Keskusteltiin suunnitelmasta rakentaa merta saastuttava akkutehdas Haminaan. Tehdas hakee poikkeuslupaa laskea mereen puhdistamattomana natriumsulfaattia sisältävät jätevedet. Asiasta on mahdollisuus tehdä muistutus Etelä-Suomen AVI:lle 3.7.23 mennessä. Ehdotetaan kalastuskuntaa tekemään oma muistutus. Muistutuksen voivat tehdä myös yksityiset henkilöt. Tästä ja Haminan torilla 17.6.23 järjestettävästä (Suomen Luonnonsuojeluliiton Kaakkois-Kymen yhdistys) tiedotetaan jäsenistöä sähköpostilla. Risto Tarvainen hoitaa. Lisäksi ehdotetaan tammiolaisille Seuran ja Tammion Kotiseutuyhdistyksen yhteisen muistutuksen tekoa. Hanna Saarniaho ottaa yhteyttä sinne.

 Kyläkävelystä Vekka-Vieteri informoidaan ko. taloja. Anna Kiilavuori hoitaa.

 Tuomo Silentiltä ilmestyy loppuvuodesta uusi kirja ”Saarelaiselämää Kuorsalossa 2”. Hän olisi halukas hakemaan Seuralta avustusta kustantamiskuluihin. Tähän suhtauduttiin myönteisesti.

 Tuomo Silenti on toimittanut koulun museoon vanhoja koulun toimintaan liittyviä pöytäkirjoja. Tämä tiedoksi museotoimikunnalle.

6§ Seuraava kokous

 Seuraava kokous on lauantaina 22.7. klo 10 talolla

7§ Kokouksen päättäminen

 Puheenjohtaja päätti kokouksen klo 20.56.

Vakuudeksi

Hanna Saarniaho Anna Kiilavuori

puheenjohtaja sihteeri